open-index/open-wikipedia-markdown huggingface dataset:
Miankalė

**Miankalė** () - siauras ilgas pusiasalis Kaspijos jūroje Mazadarano provincijoje (šiaurės Iranas).

Pusiasalis atskiria Gorgano įlanką nuo likusios Kaspijos jūros. Pusiasalio aukštis virš jūros lygio yra 23 m, pusiasalyje yra keturi kaimai - *Ashuradeh*, *Qezel-e shomali*, *Qezel-Mehdi* ir *Qavasatl*. Sąsiaurio tarp rytinio pusiasalio galo ir žemyno žemyniniame krante yra Bender Torkemano uostas. 

## Ekologija
Miankalės pusiasalis yra viena ekologiškai turtingiausių vietovių Vakarų Azijoje. Jame peri daug unikalių Kaspijos paukščių ir roplių rūšių, būdingų tam rajonui. Miankalės pusiasalis ir jo atkirsta įlanka yra tarptautinės reikšmės prieglobstis traukiantiems paukščiams. 

Šiai aplinkos apsaugos požiūriu svarbiai vietovei gresia joje vystomi pramonė ir turizmas.  Vyriausybė planuoja viešbučių komplekso statybas pusiasalyje, jame numatoma statyti gyvenamus namus. 
Paskutiniais metais per pusiasalį migruojančių paukščių ryškiai sumažėjo. Intensyvi medžioklė ir žvejyba pažeidė pusiausvyrą bendrijose, tad daugelis vietinių rūšių atsidūrė ties išnykimo riba. 

## Nuorodos
* Miankalės žemėlapis Wikimapijoje
James Hetfield

**James Alan Hetfield** (g. 1963 m. rugpjūčio 3 d. Daunyje, Kalifornija) – amerikiečių muzikantas. Geriausiai žinomas kaip thrash metal grupės Metallica vokalistas ir gitaristas.

## Biografija
James Alan Hetfield gimė 1963 m. rugpjūčio 3 d. Daunyje, Kalifornijoje (JAV), sunkvežimio vairuotojo Virgilio Lee Hetfieldo ir lengvosios operos dainininkės Cynthios Bassett šeimoje. Jis augo krikščionių mokslo (angl. *Christian Science*) religiją išpažįstančioje šeimoje, kuri dėl religinių įsitikinimų vengė medicininio gydymo; vėliau pats Hetfieldas yra sakęs, kad šios patirtys paliko gilią žymę ir atsispindi „Metallica“ dainų tekstuose. Tėvams išsiskyrus, dalį paauglystės jis praleido gyvendamas pas vyresnįjį brolį; būnant šešiolikos metų, nuo vėžio mirus motinai, Hetfieldo šeima iširo. Šis laikotarpis dažnai minimas kaip vienas svarbiausių jo charakterį suformavusių išbandymų.

Nuo devynerių metų Hetfieldas lankė pianino pamokas, vėliau pradėjo groti brolio būgnais, o maždaug keturiolikos rimtai ėmėsi gitaros. Paauglystėje jis grojo keliose Los Andželo grupėse, tarp jų – „Leather Charm“ ir „Obsession“, kur susiformavo jo kaip ritminio gitaristo ir dainų autoriaus įgūdžiai.

1981 m. Hetfieldas atsakė į būgnininko Larso Ulricho laikraštyje „The Recycler“ publikuotą skelbimą apie ieškomus muzikantus. Susitikę jie netrukus pradėjo repetuoti kartu, o prie jų prisijungus Dave’ui Mustaine’ui ir Ronui McGovney, susiformavo grupė Metallica, greitai iškilusi iki vienos įtakingiausių thrash metal scenos grupių. Hetfieldas nuo pat pradžių tapo pagrindiniu grupės vokalistu, ritminiu gitaristu ir vienu svarbiausių dainų autorių.

Intensyvi koncertinė veikla ir spaudimas lėmė tai, kad Hetfieldas susidūrė su priklausomybe alkoholiui. 2001 m. jis pirmą kartą išvyko į reabilitacijos kliniką; šis laikotarpis plačiai nušviestas dokumentiniame filme „Metallica: Some Kind of Monster“. Daugiau nei dešimtmetį išlaikęs blaivybę, 2019 m. jis vėl sugrįžo į gydymo įstaigą dėl atsinaujinusios priklausomybės, dėl ko buvo atšaukta dalis „Metallica“ turo Australijoje ir Naujojoje Zelandijoje.

1997 m. rugpjūčio 17 d. Hetfieldas susituokė su argentiniete kostiumų dizainere Francesca Tomasi; pora susilaukė trijų vaikų – Cali, Castor ir Marcella. 2022 m. žiniasklaida pranešė, kad po daugiau kaip dvidešimties santuokos metų Hetfieldas pateikė skyrybų prašymą Kolorade, nors abu toliau kartu augina vaikus.

## Išnašos
Hengamas

**Hengamas** () - Irano sala Persų įlankoje, piečiau Kešmo salos. 

Hengamo sala yra 9 km ilgio ir 5 km pločio. Reljefas žemas, sala sudaryta iš kalkingų uolienų. Aukščiausias taškas yra Nakaso kalnas (106 m). Hengamą nuo Kešmo skiria 2 km pločio sąsiauris. 

Pagrindinis verslas saloje yra žvejyba, nors saloje šiek tiek uždirbama ir iš turizmo. Pagrindinis turistų traukos centras yra anglų uosto pastatai ir anglies sandėliai. Salos pakrantėje matomi nuskendusių portugalų laivų likučiai. Paplūdimiuose galima stebėti jūrinius vėžlius, delfinus, ryklius ir koralus.

## Nuorodos
* Hengamo sala (palydovinė nuotrauka Wikimapijoje)
* Hengamo salos vieta Persų įlankoje (palydovinė nuotrauka Wikimapijoje, Hengamo sala pažymėta kryžiuku)
Šakotuvas (tinklo)

**Šakotuvas**, arba **skirstytuvas** () – kompiuterių tinklo įrenginys, apjungiantis įvairią interneto įrangą į bendrą tinklo segmentą. Jis pajungiamas per susuktąją laidų porą, bendraašį kabelį arba šviesolaidį.

## Techninė informacija

Šakotuvai veikia tinklo OSI modelio fiziniame lygmenyje, pakartodami ateinantį signalą į visus prievadus. Šis įrenginys yra viena iš daugiaprievadinio kartotuvo (*multiport repeater*) formų. Kartojamieji šakotuvai taip pat dalyvauja konkuruojančių duomenų paketų kolizijų aptikime. Jie persiunčia strigties signalą (*jam signal*) į visus prievadus.      

Tinklo šakotuvas yra gana nesudėtingas transliavimo įrenginys. Jis nevaldo duomenų srautų, kurie eina per jį. Šakotuvo darbo principas paremtas gaunamų duomenų paketų kopijavimu į visus prievadus. Tokia technologija turi trūkumų:
* kopijavimas apkrauna tinklą;
* į kelis prievadus paketai ateina vienu metu;
* visi paketai patenka į visus tinklo kompiuterius – saugumo problema (neteisėtas informacijos nuskaitymas).

Pažangesne technologija pasižymi nebrangūs komutatoriai, kurie išskiria kiekvieną pajungtą įrenginį į atskirą segmentą. Šakotuvai vis dar sutinkami senesniuose įrengimuose ir labiau specializuotose programose. Jie dažnai būna su BNC ir/arba AUI jungtimis tam, kad leisti prijungti pasenusį 10BASE2 arba 10BASE5 tinklo segmentą.  

## Nuorodos
* Šakotuvas
Senendedžas

**Senendedžas** (, ) – miestas vakarų Irane, 512 km į vakarus nuo Teherano. Kurdistano provincijos sostinė. Dauguma gyventojų – kurdai, yra armėnų, žydų, asirų.

Tekstilės, metalo apdirbimo, odos, maisto, baldų gamybos pramonė. Tradiciniai amatai (kilimų gamyba, keramika, medžio raižyba, rankdarbiai, juvelyrika). Veikia Kurdistano universitetas.

## Paveldas

Mieste ir jo apylinkėse gausu archeologinių ir architektūrinių paminklų: Haradž Chartūno mečetė, abasidų laikų forto liekanos, Safavidų laikų tiltai, bazarai, rūmai, yra keletas mečečių, senų pirčių, miesto muziejus su meno šedevrais. Greta yra Salavat Abado tradicinis kurdų kaimas, miškai, istorinės kalvos. Apylinkėse yra olų, ežerų, karštųjų versmių.

## Istorija

Miestas įkurtas XVII a. gubernatoriaus Suleimano Chano Ardalano. Miestas tapo vasalinės Ardalano valstybės sostine.
Bamas

**Bamas** () – miestas pietryčių Irane, Kermano provincijoje, oazėje į pietryčius nuo Kermano. Greta eina Kumo-Karačio plentas. Verčiamasi datulių ir citrusinių vaisių auginimu kanatų drėkinamuose laukuose. Didelę pajamų dalį sudaro turizmas.

## Istorija
Kada miestas įkurtas nežinoma, manoma, kad Partų laikais. Senovėje tai buvo svarbus šilko kelio punktas, arabų keliautojas Ibn Haukalis X a. pab. rašė, kad Bame gaminami puikūs medvilniniai drabužiai, pardavinėjami Chorsane, Egipte, Irake.

1722 m. miestą nuniokojo afganų antpuolis.

2003 m. gruodžio 26 d. miestą sukrėtė 6,6 balų pagal Richterio skalę žemės drebėjimas. Oficialiai žuvo 30 000 žmonių, nepriklausomų tyrimų duomenimis, daugiau nei 43 000 žuvusiųjų ir 30 000 sužeistųjų. Tokį didelį mirtingumą lėmė, kad drebėjimas įvyko vidurnaktį, kai žmonės miegojo, be to beveik vien iš plaušplyčių pastatytas miestas buvo neatsparus drebėjimui. Drebėjimo metu sugriuvo citadelė. Dabar keleto šalių iniciatyva citadelė atstatoma. 2004 m. miestas įtrauktas į UNESCO pasaulio paveldo sąrašą.

## Paveldas
Bamas – senas, daug unikalaus architektūros paveldo turintis miestas. Tačiau 2003 m. žemės drebėjimas negrįžtamai suniokojo daugelį šimtmečius stovėjusių pastatų. Miesto centre yra senovinė citadelė Arg-é Bam, kaip manoma, pastatyta daugiau nei prieš 2500 metų, Partų laikais. Iki drebėjimo tai buvo didžiausias iš plaušplyčių pastatytas pastatas pasaulyje. Daugelis kitų pastatų yra iš Sefevidų laikų (XVI–XVIII a.).

## Galerija

View of the Citadel of Bam, Iran, September 2003.jpg|2003 m., prieš drebėjimą
Image:Arge Bam Arad.jpg|Arge Bamo citadelė prieš drebėjimą
Image:Destruction of the Bam Citadel.jpg|Citedelės liekanos po drebėjimo


## Šaltiniai
Chantaika

**Chantaika** () – upė Rusijoje, šiaurės Sibire, Krasnojarsko krašte; Jenisiejaus kairysis intakas. Išteka iš Mažojo Chantajaus ežero (šis protaka jungiasi su Didžiojo Chantajaus ežeru). Teka į vakarus pelkėta miškatundre.

Pagrindinis intakas – Kuljumbė. Ant upės įrengta Ust Chantajaus HE užtvanka, kurios sudarytas tvenkinys užliejo didelę dalį Chantaikos slėnio (plotas 2230 km²). Upė užšąla lapkritį, ledus plukdo birželį. Laivuojama iki užtvankos. Prie Chantaikos įsikūrusi Snežnogorsko gyvenvietė.

## Šaltiniai
Ust Chantajaus tvenkinys

**Ust Chantajaus tvenkinys** () – tvenkinys Rusijoje, šiaurės Sibire, Krasnojarsko krašte, susidarė patvenkus Chantaikos upę (Jenisiejaus intakas). Užsipildė 1970–1975 m. Tvenkinio ilgis 150 km, plotis iki 9 km. Vandens lygio svyravimas iki 13 m.

## Šaltiniai
2007 m. Lietuvos lengvosios atletikos čempionatas

**2007 m. Lietuvos lengvosios atletikos čempionatas** – 84-asis Lietuvos lengvosios atletikos federacijos rengtas lengvosios atletikos čempionatas. Varžybos vyko 2007 m. liepos 28 - liepos 29 dienomis Kaune.

## Komandiniai rezultatai
;Miestų rezultatai

## Rezultatai
### Vyrai

### Moterys

## Nuorodos
*LLAF oficiali svetainė
Chantajaus ežeras

**Chantajaus ežeras** (), **Didysis Chantajaus ežeras** (*Большое Хантайское озеро*) arba **Kutarmo** (*Кутармо*) – ežeras Rusijoje, Krasnojarsko krašte, Taimyro pusiasalio pietuose. Ilgis 80 km, plotis iki 25 km. Telkšo ledyninės-tektoninės kilmės duburyje, gylis iki 420 m. Vakaruose ežeras plačia protaka jungiasi su Mažuoju Chantajaus ežeru, nuotakiu į Jenisiejų (per Chantaikos upę). Ežerą supa tundra ir miškatundrė, aplink gyvenviečių nėra.

## Šaltiniai
Hanšujis

**Hanšujis** () arba **Handziangas** () – upė rytų Kinijoje; Jangdzės kairysis intakas. Prasideda Šaansi provincijos pietvakariuose, Dzilingo kalnagūbrio pietiniuose šlaituose. Teka į pietryčius Hubėjaus provincijos teritorija, kerta Dzianhanio lygumą. Įteka į Jangdzę Uhane.

Upė vasaromis smarkiai patvinsta, apsaugai nuo užtvindymo įrengtos dambos. Hanšujis žemupyje laivuojamas, upės vanduo naudojamas drėkinimui.

## Šaltiniai
Batang Haris

**Batang Haris** () arba **Džambis** (*Sungai Jambi*) – upė Indonezijoje, Sumatros saloje. Prasideda Vakarų Sumatros provincijoje, Barisano kalnuose, Minankabau aukštumose. Teka į šiaurės rytus pelkėta lyguma per Džambio provinciją. Įteka į Pietų Kinijos jūros Berhalos įlanką.

Upė vandeninga ištisus metus. Laivuojama nuo svarbiausio miesto prie upės – Džambio.

## Šaltiniai
Chemčikas

**Chemčikas** (, ) – upė Rusijoje, vakarų Tuvoje; Jenisiejaus kairysis intakas. Prasideda Kozero kalnagūbryje. Teka į šiaurės rytus Tuvos įduba, besidriekiančia tarp Vakarų Sajano ir Tanu Olos kalnų. Įteka į Sajanų-Šušenskojės tvenkinį.

Intakai:
* kairieji – Čindozynas, Alašas, Ak Sugas, Kara Sugas, Čadanas, Aldi Iškinas.
* dešinieji – Mažasis Chemčikas, Čon Chemas, Činge Chemas, Barlykas, Čirgaky.

Slėnis siauras, stačiašlaitis. Vagoje gausu riedulių, slenksčių, krioklių (ypač aukštupyje). Žemupys nevandeningas. Upės vanduo naudojamas drėkinimui. Chemčiko slėnyje įsikūręs Ak Dovurako miestas.

## Šaltiniai
Tarptautinis Slavų Kanalas

**Tarptautinis Slavų Kanalas** (, , ) pradėjo transliuoti 1994 m. gruodžio 14 d., 2008 m. rugsėjo 12 pradėta nuolatinė transliacija. Įsikūręs Kijeve (Ukraina).

## Nuorodos
* Tarptautinis Slavų Kanalas puslapis internete
Lielvardės aerodromas

**Lielvardės aerodromas** – karinis aerodromas Latvijoje, apie 7 km į šiaurę nuo Lielvardės centro.

## Istorija

Aerodromas buvo įkurtas 1970 m. Nuo 1982 m. jame buvo dislokuotas sovietų 899-as naikintuvų-bombonešių aviacijos pulkas, ginkluotas MiG-21, o nuo 1989 m. MiG-27 ir MiG-23 naikintuvais. Jų 1991 m. Lielvardės aerodrome atitinkamai buvo 47 ir 11. 1994 m. pulkas buvo išvestas į Rusiją. Lielvardės aerodromas tapo pagrindine Latvijos karinių oro pajėgų baze. 2005–2008 m. laikotarpiu į Lielvardės aerodromo infrastruktūros plėtrą planuota investuoti iki 59 mln. eurų Latvijos ir NATO lėšų.

2005 m. Latvijai įstojus į NATO, Latvijos vyriausybė nusprendė plėtoti Lielvardės aerodromą. Nuo 2007 m. iki 2013 m. kilimo ir tūpimo takas ir oro uostas buvo modernizuoti, įrengti riedėjimo takai, orlaivių stovėjimo aikštelės ir universalios orlaivių stovėjimo aikštelės, o 2009 m. atidarytas naujas administracinis pastatas. 2013 m. baigtas statyti arsenalas, orlaivių techninės priežiūros angaras su remonto dirbtuvėmis ir tepalų sandėlis. Iki 2013 m. į aerodromo projekto plėtrą investuota apie 27 mln. eurų NATO lėšų ir 55,4 mln. eurų nacionalinių lėšų.

2014 m. Krymo krizės metu Latvijos gynybos ministras Raimondas Vėjuonis lankėsi Lielvardės aerodrome ir kartu su Nacionalinių ginkluotųjų pajėgų vadu ir Karinių oro pajėgų štabo viršininku aptarė aviacijos bazės užduotis, ateities plėtros planus, Baltijos šalių oro erdvės stebėjimo tinklo BALTNET galimybes. Taip pat akcentavo padidėjusį Rusijos karinių oro pajėgų aktyvumą pasienio zonoje ir NATO patruliavimą oro erdvėje virš Baltijos šalių. 2014 m. rugsėjį Lielvardės aerodrome vyko tarptautinės pratybos Steadfast Javelin II, kurių metu strateginiai transporto orlaiviai leidosi naktį vizualinio nusileidimo režimu, atgabendami į Latviją šarvuotąją techniką.

2022 m. birželį Lielvardės aerodrome dislokuota Ispanijos tiekiamų raketų žemė-oras NASAMS baterija. Nuo 2023 m. vasario Lielvardės aerodrome dislokuoti kariniai sraigtasparniai Black Hawk.

Nuo 2024 m. kovo 1 d. iki lapkričio mėnesio šiame aerodrome bazavosi Baltijos oro policijos misijos naikintuvai, kol vyko leidimosi tako darbai Amari aerodrome Estijoje.

## Avarijos ir incidentai
1995 m. birželio 7 d. Latvijos karinių oro pajėgų lėktuvas Let L-410UVP (s/n 831135, reg. nr. 146), dalyvavo aviacijos šou Lielvardės kariniame aerodrome, kurio metu pilotai bandė atlikti mirties kilpos manevrą. Po antrojo manevro lėktuvas prarado pusiausvyrą ir rėžėsi į žemę. Manevras tikriausiai būtų buvęs sėkmingas, tačiau pradinis aukštis buvo per mažas (apie 350 m) ir lėktuvas nukrito maždaug už 150 m nuo žiūrovų, žuvo abu pilotai.

## Šaltiniai
Blood Money

**Blood Money** – 2002 m. ANTI- įrašų kompanijoje išleistas Tomo Vaitso studijinis albumas. Jį sudaro dainos, parašytos pjesei *Woyzeck*, kurią režisavo Robert Wilson. Su juo Vaitsas dirbo ir kitose pjesėse: *The Black Rider* ir *Alice*. Joms sukurtą muziką taip pat išleido albumuose. 

Metacritic 2002 m. albumų trisdešimtuke, *Blood Money* užėmė 18 vietą. Šveicarijoje šis albumas buvo 25 vietoje, Jungtinėje karalystėje - 21, o JAV - 32.

## Dainos
# "Misery Is the River of the World" – 4:25 
# "Everything Goes to Hell" – 3:45 
# "Coney Island Baby" – 4:02 
# "All the World Is Green" – 4:36 
# "God's Away on Business" – 2:59 
# "Another Man's Vine" – 2:28 
# "Knife Chase" – 2:26 (instrumentinė) 
# "Lullaby" – 2:09 
# "Starving in the Belly of a Whale" – 3:41 
# "The Part You Throw Away" – 4:22 
# "Woe" – 1:20 
# "Calliope" – 1:59 (instrumentinė) 
# "A Good Man Is Hard to Find" – 3:57 

## Personalas
* Ara Anderson - trimitas
* Myles Boisen - gitara
* Andrew Borger - marimba
* Matt Brubeck - violončelė, bosas
* Bent Clausen - bosiniai būgnai, marimba
* Stewart Copeland - būgnai
* Joe Gore - elektrinė gitara
* Dawn Harms - smuikas
* Charlie Musselwhite - armonika
* Nik Phelps - trimitas, vaikiška tūba
* Dan Plonsey - klarnetas
* Bebe Risenfors - bosinis klarnetas, akordionas, saksofonas, klarnetas
* Gino Robair - bongai, būgnas, timpanas, gongas, varpelis, marimba
* Matthew Sperry - bosas
* Colin Stetson - klarnetas, bosinis klarnetas, alto saksofonas, tenoro saksofonas, baritono saksofonas, baritono ragas
* Larry Taylor - bosas, akustinė gitara, elektrinė gitara
* Casey Waits - būgnai
* Tom Waits - vokalas, pianinas, akustinė gitara, čamberlinas, elektrinė gitara, žaislinis pianinas, vargonai.
Dundaga

**Dundaga** – miestelis Latvijoje, Kurše, Talsų savivaldybėje. 1400 gyventojų (2021 m.). 2009–2021 m. buvo Dundagos savivaldybės administraciniu centru.

Rašytiniuose šaltiniuose pirmą kartą paminėta 1245 m. Dundagos pilis, kuri buvo pastatyta Rygos arkivyskupo XIII a.

1916–1963 m. buvo Šiaurės Kuršo geležinkelio mazgas.

## Šaltiniai

## Literatūra
*
Nikolajus Zubovas

**Nikolajus Zubovas:**

* Nikolajus Zubovas (1801) – grafas, valstybės patarėjas;
* Nikolajus Zubovas (1832) – grafas.
Boghammar

**Boghammar**, *boghameris* – ginkluota greitoji patrulinė valtis, skirta pakrančių patruliavimui.

Pavadinimas *Boghammar* atsirado iš patrulinių valčių, kurias Iranui gamino Švedijos kompanija *Boghammar Marin AB* ir kurios XX a. 9-tą dešimtmetį buvo naudojamos Irano-Irako kare ir vadinamajame *Tankerių kare*.

Žodžiu , kartais *boghammer* vadina improvizuotas kovines valtis, kurias naudoja nereguliarios karinės pajėgos ir pagaminamos perdirbant civilinės paskirties motorines valtis. Boghameriai paprastai yra greitaeigės valtys, kokias policija kartais naudoja uostų ir/ar upių patruliavimui, ginkluota beatatrankiu pabūklu, stambaus kalibro kulkosvaidžiu, minosvaidžiu ar panašiu palyginti nedideliu ginklu. Boghameriai paprastai nešarvuoti.

Irano tankerių kare nereguliariųjų Irano pajėgų boghameriai atakuodavo jūrines naftos platformas, civilinius laivus, kartais net karinius laivus.

Tokio tipo valtis naudojo Šri Lankos tamilų Jūrų tigrai, dabar naudoja Nigerijos maištininkai, Somalio piratai.
Jungtinių Valstijų Kabinetas

**Jungtinių Valstijų kabinetas** (paprastai dar **JAV prezidento kabinetas** arba tiesiog **Kabinetas**) – JAV federalinės administracijos organas, sudarytas iš aukščiausių paskirtųjų federalinės Jungtinių Amerikos Valstijų vykdomosios valdžios pareigūnų. Kabinetas egzistavo dar pirmojo JAV prezidento Džordžo Vašingtono valdymo metais, kai prezidentas paskyrė kabinetą, susidėjusį iš 4 žmonių: valstybės sekretoriaus Tomo Džefersono, iždo sekretoriaus Aleksandro Hamiltono, karo sekretoriaus Henrio Nokso ir JAV generalinio prokuroro Edmundo Randolfo. Tuomet kabinetas buvo skirtas patarti ir padėti prezidentui eiti pareigas. JAV Kabineto pareigūnus JAV prezidento teikimu tvirtina Jungtinių Valstijų Senatas. Jei pareigūnų kandidatūros patvirtinamos, šie yra prisaikdinami ir pradeda eiti savo pareigas. Išskyrus JAV generalinį prokurorą, visiems JAV prezidento kabineto pareigūnams suteikiamas sekretoriaus vardas. Kabineto nariai yra atskaitingi JAV prezidentui, kuris gali bet kurį pareigūną, bet kuriuo metu atleisti.

## Viršenybė ir prezidento pareigų paveldėjimo linija

### Viršenybė

JAV prezidento kabineto posėdžių metu, kabineto nariai yra susodinami, remiantis JAV viršenybės tvarka – aukštesnio rango pareigūnai sėdi arčiau stalo vidurio. Vadinasi, prezidentas ir viceprezidentas sėdi vienas priešais kitą ovalaus stalo viduryje. JAV valstybės ir gynybos sekretoriai sėdi atitinkamai į dešinę ir į kairę nuo JAV prezidento, o iždo sekretorius ir generalinis prokuroras sėdi atitinkamai viceprezidento dešinėje ir kairėje. Toks susodinimas pagal rangus tęsiamas, o vyriausybinio lygio pareigūnai yra susodinami pačiuose stalo galuose – toliausiai nuo prezidento ir viceprezidento.

### Prezidento pareigų paveldėjimo linija
JAV prezidento kabinetas taip pat svarbus JAV prezidento pareigų parėmimo linijoje, kuri nustato kokia tvarka prezidento mirties ar atsistatydinimo atveju kabineto nariai paveldi ar perima prezidento pareigas. JAV viceprezidentas, JAV Atstovų rūmų pirmininkas, JAV Senato pro tempore prezidentas ir JAV valstybės sekretorius yra pagrindiniai pareigūnai JAV prezidento pareigų parėmimo linijoje. Dažnai stengiamasi, kad visas kabinetas nebūtų susirinkęs vienoje vietoje, net tokiomis formaliomis progomis, kaip Sąjungos padėties kalba. Tai yra mažiausiai vienas kabineto narys nedalyvauja. Tada jei prezidentas, viceprezidentas, Atstovų rūmų pirmininkas ir kiti prezidento kabineto nariai žūsta, šis asmuo saugomas ir paruošiamas valdžios parėmimui.

## Kabineto ir vyriausybinio lygio pareigūnai

Išvardintų pareigūnų kandidatūros buvo pateiktos Joe Bideno ir patvirtintos JAV Senate. Kai kurie pareigūnai veikia kaip laikinai einantys pareigas (jų paskyrimui Senato pritarimo nereikia). Išrinktam viceprezidentui nereikalingas Senato patvirtinimas. Patvirtinimo taip pat nereikia Baltųjų Rūmų personalo pareigybėms, tokioms kaip JAV prezidento administracijos vadovui ar atstovui spaudai.

### Joe Bideno kabinetas

### Vyriausybinio lygio pareigūnai
Senkai (Kretinga)

**Senkai** – kaimas vakarinėje Kretingos rajono savivaldybės dalyje, 6 km į šiaurę nuo Kretingos ir 2 km į šiaurės rytus nuo Rūdaičių, kairiajame Tenžės krante.

## Etimologija

Kaimo vardas kilo iš asmenvardžio *Senkus*. Anksčiau vietovė vadinosi ***Senkaičiai***, nuo XIX a. – ***Senkai***.

## Istorija

Archeologinė medžiaga liudija, kad kaimo žemėse žmonės nuolatos gyvena nuo II–IV a. XVI a. buvo įkurtas bajorkaimis, kuris vadinosi *Senkaičiais*, o nuo XIX a. – *Senkais*.

Bajorkaimis plytėjo abipus Tenžės upės, tarp Palangos ir Kretingos dvarų valdomų Joskaudų, Rūdaičių, Tarvydų, Ankštakių ir Kurmaičių žemių. XVIII a. nuo Joskaudų bajorkaimį atskyrė dešiniajame Tenžės krante įkurtas *[[Jazdai|Jazdų (Jazdaičių)]]* palivarkas. Bajorkaimio ir aplinkinių kaimų ribos buvo nustatytos 1566 m., vykdant valakų reformą. Tarp Senkų ir Kurmaičių įdirbtos plėšininės žemės liko ginčytinos. Todėl perduodant Kretingos dvarą Jonui Chodkevičiui, 1572 m. didžiojo kunigaikščio matininkas Jokūbas Laškovskis patikslino žemėnaudos ribą, o ginčytiną žemę perdavė Senkų bajorkaimiui.

XVII a. pradžioje Senkų bajorai prisidėjo prie Kretingos katalikų bažnyčios statybos. Jie padovanojo medžiagas, iš kurių vienuolyno meistrai padarė suolus vienuolių ir pasauliečių chorams.

Bajorkaimis buvo nedidelis. 1846 m. jame stovėjo 9 sodybos. Iš pradžių bajorkaimio gyventojų dvasiniu gyvenimu rūpinosi Palangos parapijos kunigai, o XVIII a. kaimas buvo priskirtas naujai įkurtai Darbėnų parapijai.

1831 m. sukilimo metu į Senkus užklysdavo paplėšikauti žvalgybon pasiųsti rusų raiteliai, žvalgę Darbėnų ir Kretingos apylinkėse susitelkusias sukilėlių kariuomenės pozicijas.

Panaikinus baudžiavą, XIX a. antroje pusėje Senkų bajorai buvo priversti didesnę dalį žemių išparduoti valstiečiams. Kaimo žemių ribas dar kartą koregavo tarpukariu vykdyta Lietuvos žemės reforma. Jos metu dešiniajame Tenžės upės krante buvusioje Senkų bajorkaimio ir Jazdų palivarko žemėje atsirado naujas kaimas, kuriam naujakuriai sugrąžino istorinį Nagarbos (Negarbos) vardą.

Senkams liko tik kairiajame Tenžės krante buvusi žemė. 1923 m. kaime buvo 8 ūkiai, 1932 m. atidaryta Tarvydų pradžios mokykla, kurią lankė Ankštakių, Nagarbos, Senkų ir Tarvydų kaimų vaikai.

Baigiantis II pasauliniam karui, Senkuose rusų kariškiai 1944-1945 m. buvo įrengę laikiną vokiečių karo belaisvių stovyklą.

## Gyventojai

### Žymūs žmonės
;Gimė
* *Ignotas Šalkauskas*, 1831 m. sukilėlis, kovų dėl Palangos dalyvis.
;Gyveno
* Vladas Petronaitis, Lietuvos kariuomenės savanoris kūrėjas, karininkas, Nepriklausomybės kovų dalyvis, advokatas, Rainių kankinys;
* Jurgis Ožeraitis, Lietuvos karininkas, Lapės-Kardų-Kardo partizanų rinktinės vadas.

## Kultūros paveldas
* Senkų kapinynas (III–IV a.).
* Ankštakių-Senkų kapinynas (II–XIII a.).
* Piliakalnio liekanos (I tūkstantmetis).
* Senovės žemdirbystės vieta (II tūkstantmečio I pusė).
* Šaltinis su dubenuotu akmeniu.
* Bajorkaimio kapinės, vadinamos *Marų kapeliais* (XVI–XIX a.).
* Mūrinė koplytėlė (1937 m.).

## Šaltiniai
2005 m. Lietuvos lengvosios atletikos čempionatas

**2005 m. Lietuvos lengvosios atletikos čempionatas** – 82-asis Lietuvos lengvosios atletikos federacijos rengtas lengvosios atletikos čempionatas. Varžybos vyko 2005 m. liepos 8 – liepos 9 dienomis Kaune. Varžybų vyriausiasis teisėjas – Algirdas Baranauskas.

## Rezultatai

### Vyrai

### Moterys

## Nuorodos
* LLAF oficiali svetainė
Korduena

**Korduena** (), **Gordijena** () – istorinis Senovės Armėnijos regionas, esantis tarp Tigro ir Bochtano upių dabartinės Turkijos pietrytinėje dalyje. Regionas taip pat priklauso istoriniam Kurdistanui ir vadinamas Bochtanu.

## Geografija
Regionas užėmė pietinę istorinės Armėnijos dalį. Rytuose ribojosi su Persarmėnija, šiaurėje, už Bochtano upės – su Mogchu, kuris skyrė nuo Vano ežero. Pietuose ir vakaruose jį ribojo Tigro upė, už kurios jau buvo Mesopotamija. Šiaurės vakaruose buvo Aghdznikas. Pati teritorija buvo derlinga ir labai tinkama ganyklinei gyvulininkystei.

Korduena siaurąja prasme apėmė tik vakarinę, derlingiausią Korduenos dalį ir armėnų dar buvo vadinama **Korduk** (, sirų kalba: *Beth Qardu*). Pastarosios pietuose dar buvo išskiriama sritis Zabdikena (arm. *Cavdek*). Rytinė dalis armėnų buvo vadinama **Korčaiku** (), kartais pastarasis pavadinimas taikytas visai Korduenai.
  
Armėnai dalijo šį naangą į 11 apskričių (gavarų): 1. Kordukas, 2. Aukštutinis Kordrikas, 3. Vidurinis Kordrikas, 4. Žemutinis Kordrikas, 5. Aitvankas, 6. Aigarsas, 7. Motogankas, 8. Vorsirankas, 9. Karatunis, 10. Čachukas, 11. Mažasis Albakas.

## Istorija
I tūkst. pr. m. e. pradžioje regionas buvo vadinamas Chubuškija, čia buvo keletas nairių valstybėlių. Tikriausiai šiame regione buvo ir šventasis nairių miestas Mucaciras, dievo Chaldžio garbinimo centras, nes asirų ir babiloniečių šaltiniuose vietos žmonės minimi kaip garbinantys šį dievą. VIII a. pr. m. e. regionas prijungtas prie Urartų imperijos.

Apie VI a. pr. m. e. Hekatėjus Miletietis regione mini gyvenančius *gordi*, o V a. pr. m. e. minimos gentys *corduchoi*, kurios paprastai dabartinių kurdų protėviais. Tumanovas laiko, kad jie buvo apgyvendinę ne tik Kordueną, bet ir gretimą Moksoeną bei Zabdikeną. Nėra aišku, kada *corduchoi* atsikėlė į šį kraštą, ir kokie jų ryšiai su senaisiais krašto gyventojais gutijais.

VI a. pr. m. e. regionas jau buvo valdomas Achemenidų, vėliau – Seleukidų. Amžininkų šaltiniuose vietos gyventojai minimi kaip karingi ir atšiaurūs. Po to, kai Seleukidų imperija nusilpo, susidarė galimybės atsirasti Korduenos valstybei. Gali būti, kad tai buvo ankstyviausia etninių kurdų sukurta valstybė, egzistavusi 189-190 m. pr. m. e., apie kurią žinoma ypač nedaug.

I a. pr. m. e. Armėnijos karalius Tigranas Didysis prijungė Kordueną prie savo karalystės ir pavertė ją Armėnijos provincija, tačiau netrukus romėnai įvedė savo tvarką regione: 66 m. pr. m. e. Pompėjus ją atėmė iš Tigrano. Iš to laikotarpio žinomas Korduenos karalius Zabienas, sukilęs prieš Armėnijos valdžią.

Vėliau regionas ne kartą ėjo iš rankų į rankas, atitekdamas tai Partų imperijai, tai Romai. 360 m. Sasanidų valdovas Šapūras II apgulė Singaros miestą ir jį paėmė. 363 m. pasirašyta sutartimi su Roma, Sasanidų imperija perėmė Kordueną.

387 m., po Armėnijos padalinimo, Korduena galutinai inkorporuota į Persiją, kurioje išbuvo iki 578 m. Tada kraštą trumpam susigrąžino Bizantija, kol 640 m. arabai nukariavo Kordueną ir prijungė prie Kalifato. Tolesnė regiono istorija susijusi su Bochtano regionu.

## Bibliografija
Senkų piliakalnis

**Senkų piliakalnis** – piliakalnis pietvakarinėje Kretingos rajono savivaldybės teritorijos  dalyje, Senkų kaime (Kretingos seniūnija), 2,4 km į šiaurės rytus nuo Rūdaičių, Tenžės kairiajame krante. Saugotinas kultūros paveldo objektas.

Pasiekiamas iš kelio Kretinga – Rūdaičiai Ankštakiuose pasukus dešinėn, į Tarvydų gatvę. Už 2,8 km palei melioracijos kanalą sukama į kairę ir pavažiavus 300 m iki priešais augančio miško krašto sustojama. Nuo jo apleistu miško keliuku pėsčiomis einama 350 m į pietvakarius, link Tenžės. Piliakalnis yra dešinėje pusėje, pradėjus leistis į upės slėnį, už apleistos žvyrduobės.

## Piliakalnis
Įrengtas aukštumos kyšulyje, įsiterpiančiame į Tenžės ir bevardžio jos intako santakos slėnį, į šiaurės rytus nuo santakos.  

Vakarinis ir pietinis šlaitai statūs, nuo Tenžės pusės apie 20 m aukščio, o pietų pusėje apie 10 m. Piliakalnio aikštelė buvusi ovalo plano, lygiu paviršiumi, pailga pietvakarių – šiaurės rytų kryptimi, apie 30 m ilgio ir 20 m pločio. Šiaurinėje – šiaurės rytinėje dalyje nuo aukštumos ją skyrė platus, iki 15 m pločio pylimas, priešais kurį matosi užslinkusio gynybinio griovio žymės. 

Didžioji pylimo ir aikštelės dalis nukasta eksploatuojant  karjerą. Centrinėje dalyje išliko 5 m pločio vakarinė aikštelės dalis. Pylimo išlikęs 2-4 m ilgio vakarinis galas, kurio pjūvis matosi karjero šlaite. Aikštelės pietinė dalis pažeista mažiausiai.

Teritorija apaugusi mišku. Karjeras apleistas, neeksploatuojamas.

Į šiaurę ir rytus nuo piliakalnio yra Senkų senovės žemdirbystės vieta, į pietus, kitapus bevardžio upelio – Ankštakių-Senkų kapinynas, 1 km į šiaurės vakarus – Nagarbos piliakalnis.

## Tyrimai
Piliakalnį 2002 m. išaiškino ir žvalgė Vilniaus universiteto ir Kretingos muziejaus archeologinė žvalgomoji ekspedicija (tyrimų vadovas Algimantas Merkevičius).

Gynybinio pylimo pagrindas sukrautas iš stambių lauko akmenų, virš kurių supiltas iš gynybinio griovio iškastas gruntas. Tarp akmenų, ypač viršutinėje akmenų konstrukcijos dalyje, aptikta stambių medžio anglies gabalų, liudijančių, kad ant pylimo stovėjo iš medinė gynybinė užtvara.

Manoma, kad piliakalnį įrengusi bendruomenė mirusiuosius laidojo kitapus bevardžio upelio esančiame Ankštakių-Senkų kapinyne. Pagal kapinyno tyrimų medžiagą piliakalnis datuojamas I tūkstantmečiu – II tūkstantmečio pradžia.

## Šaltiniai

## Nuorodos
* Archeologiniai tyrinėjimai Lietuvoje 2002 metais
Fredrik Larsson

**Fredrik Larsson** (g. 1974 m. rugpjūčio 14 d.) – švedų muzikantas, dabartinis HammerFall ir Death Destruction bosistas.

## Diskografija
### HammerFall
* *[[Glory to the Brave]]* (1997)
* *[[Rebels with a Cause - Unruly, Unrestrained, Uninhibited]]* (2008)
* *[[No Sacrifice, No Victory]]* (2009)
* *[[Infected]]* (2011)

### Death Destruction
* *Demo* (2004)
* *[[Death Destruction (albumas)|Death Destruction]]* (2011)

### Crystal Age
* *[[Far Beyond Divine Horizons]]* (1995)

## Nuorodos
Bochtanas

**Bochtanas** () arba **Džazira** – istorinis regionas Kurdistano vakaruose, esantis tarp Tigro, Haburo ir Bochtano upių, dabartinės Turkijos pietrytinėje dalyje. Taip pat to paties pavadinimo pusiau priklausoma valstybė, egzistavusi regione XII–XIX a.

## Geografija
Regionas priklauso šiauriniam Kurdistanui ir tradiciškai yra apribotas trijų upių. Į šiaurę nuo jo už Bochtano upės yra Muksi (senovės Mogchas) bei Bitliso regionas (senovės Arzanena), pietvakariuose už Tigro upės – Tur-Abdinas (senovės Migdonija), pietuose už Haburo upės – Badinanas. Į rytus nuo regiono svarbiausias miestas yra Hakiaris.

Regione be kurdų bochtanių (svarbiausi klanai *brasbi*, *dasni* ir *sindi*) iki pat XX a. pradžios gyveno žymios krikščionių armėnų ir asirų mažumos. Pietinėje Bochtano dalyje jos priklausė chaldėjų katalikų bažnyčiai, šiaurėje – tiek chaldėjų, tiek nestoriečių bažnyčioms. Džizrės mieste buvo aramėjų kalba kalbanti Kurdistano žydų bendruomenė.

## Istorija
Antikiniais laikais regionas buvo žinomas kaip Korduena (arba Korčaikas), buvo pusiaupriklausoma Partų imperijos dalis, kuri kartkartėmis priklausė Armėnijai bei Romai. Manoma, kad jau tada jis buvo apgyvendintas kurdų protėvių (*corduchoi*), ir čia susiformavo viena seniausių kurdų valstybių.

Po arabų užkariavimo VIII a. Korduenos regionas buvo prijungtas prie Kalifato. Jau tada čia minimi kurdai bochtaniai, įsitvirtinę tvirtovėse su sostine Džardhakile. Kalifatui nusilpus, regioną valdė Bagratuni, vėliau Seldžiukai.

### Kurdų emyratas
Galiausiai susidarė prielaidos susikurti vietinei kurdų valstybei, kuri buvo vadinama **Bochtano emyratu** su sostine Džizrėje. Tam tikrais laikotarpiais emyratas valdė ir Tur-Abdiną rytuose, ir Muksi šiaurėje. Emyrate paplito jazidizmas, nauja kurdų religija iš gretimo Badinano regiono, tapusi oficialia XIV a.

Netgi po to, kai Kurdistane įsiviešpatavo Osmanų imperija, Bochtanas išliko pusiau priklausoma valstybėlė ir vienas svarbiausių kurdų kultūrinių centrų. XIX a. 5-ame dešimtmetyje vietos emyras Badrchanas bandė tapti nepriklausomu nuo Osmanų. 1842 m. jis ėmė kalti monetas su savo atvaizu ir visiškai atsisakė pripažinti sultono valdžią, tačiau 1847 m. vasarą Osmanų kariuomenė užėmė sostinę Džizrę, emyratas buvo panaikintas, o Badrchanas buvo paimtas į nelaisvę ir ištremtas (mirė 1868 m. Damaske).

Dar kartą sukurti nepriklausomą Kurdistaną pabandė Badrchano sūnėnas Ezdanširas. 1854 m., pasinaudojęs prasidėjusiu Krymo karu, jis pradėjo dar vieną sukilimą. Netrukus Ezdanširui pavyko užimti Bitlisą ir Mosulą. Po to Ezdanširas ėmė ruoštis Erzurumo ir Vano puolimui. Jo pastangos susivienyti su rusais nebuvo sėkmingos: visi jo pasiuntiniai pas generolą Muravjovą buvo sugauti Osmanų, o pats Ezdanširas buvo įviliotas į susitikimą su Osmanų atstovais, suimtas ir 1855 m. kovą išsiųstas į Stambulą. Po to sukilimas buvo numalšintas.
Senkų senovės žemdirbystės vieta

**Senkų senovės žemdirbystės vieta** (valstybės saugoma kultūros vertybė: unikalus kodas – 28712; senas registro numeris – A1824) – senovės žemdirbystės laukai Kretingos rajono savivaldybės teritorijoje, Senkų kaime (Kretingos seniūnija), 2,4 km į šiaurės rytus nuo Rūdaičių, Tenžės kairiajame krante, miške.

Pasiekiama iš kelio Ankštakiai – Tarvydai neprivažiavus Senkų palei griovį pasukus į kairę iki miško.

## Vieta
Kairiajame Tenžės krante, abipus jo santakos su bevardžiu upeliu išliko senovės žemdirbystės vietą ženklinantys akmenų aptvarai ir krūsnys.

Kairiajame bevardžio upelio krante yra Senkus nuo Ankštakių skyręs tiesus akmenų pylimas ir 1986 m. aptikta akmenų krūsnis. Dešiniajame krante išliko senovės laukus juosiantys aptvarai, kuriuos sudaro 8 pylimai. Pagrindinis pylimas eina šiaurės rytų – pietvakarių kryptimi palei upelio dešiniojo kranto aukštumos pakraštį. Jo aukštis 0,5 m, plotis 2-3 m. Vietomis jis apardytas, suplokštėjęs. Nuo šio pylimo atsišakoja beveik rytų – vakarų kryptimi link Tenžės einantys 7 pylimai. Jie apie 0,2 m aukščio ir 2-3 m pločio. Ant pylimų užritinti pavieniai stambūs, daugiau kaip 1 x 1 m dydžio akmenys. Atstumas tarp pylimų iki 30 m.

Teritorijos plotas 8,47 ha, apaugęs mišku.

Pietvakariniame senovės žemdirbystės vietos pakraštyje yra Senkų piliakalnis. Į pietus nuo jos yra Ankštakių-Senkų kapinynas, o į šiaurę – Senkų apeiginis akmuo su dubeniu.

## Tyrimai
1986 m. akmenų krūsnį aptiko ir žvalgė Ignas Jablonskis. 2002 m. aptvarus aptiko ir žvalgė Vilniaus universiteto ir Kretingos muziejaus archeologinė žvalgomoji ekspedicija (Algimantas Merkevičius, Rėda Nemickienė, Julius Kanarskas). 2003 m. žvalgė ir kartografavo Kultūros paveldo centras (Linas Tamulynas, Renaldas Augustinavičius).

Senovės žemdirbystės vieta datuojama II tūkstantmečio pirmąja puse.

2004 m. įrašyta į kultūros vertybių registro archeologinių vietų sąrašą (A1824), 2005 m. pripažinta valstybės saugoma kultūros vertybe..

## Šaltiniai
Bachšas

**Bachšas** () – Irano administracinio suskirstymo trečio hierarchinio lygio vienetas, atitinkantis Lietuvos rajonus (JAV , D. Britanijos ). Iranas yra padalintas į provincijas (ostanus), o šie - į šahrestanus. Šahrestanus sudaro vienas ar keli bachšai (, atitinka Lietuvos rajonus). Kiekvienas bachšas gali turėti kelis miestus () ir dehestanus (kaimiškąsias aglomeracijas, ). Dehestanas yra grupė gretimų kaimų. Bachšas paprastai turi dešimtis kaimų.  

Bachšo vadovas vadinasi *bachšdaras*, o jo įstaiga - *bachšdaris*. 

## Schema
Irano administracinio skirstymą iliustruoja lentelė. Provincija P suskirsta į du šahrestanus (apskritis) – A ir B. Šahrestanas A sudarytas iš trijų bachšų (rajonų) – Centrinio, X ir Y. Centriniame bachše yra miestas M, kuris yra šahrestano centras. 
Kiekvienas bachšas gali turėti vieną ar kelis miestus ir vieną ar kelis derestanus (kaimiškąsias aglomeracijas). Šiame pavyzdyje Centriniame bachše yra miestai M ir N bei derestanas T, kurį sudaro kaimai V1, V2, V3 ir V4. Bachšas X turi miestą O ir derestaną U, o šahrestane Y miestų nėra, yra vienintelis derestanas Q.
Sėjamoji salota

**Sėjamoji salota** (*Lactuca sativa*) – astrinių (*Asteraceae*) šeimos žolinis augalas.

Augalas vienmetis, 30-100 cm aukščio. Stiebas status, plikas. Žydi liepos – rugpjūčio mėnesiais gelsvais žiedeliais. Vaisius – pailga, briaunota, ruda arba balsva sėkla.

Yra išvesta daug veislių, todėl lapai skiriasi: gūžinių salotų – ovalūs, banguoti, šviesiai žali, suformuojantys įvairaus dydžio apvalias gūželes, lapinių salotų – stambūs, atvirkščiai kiaušiniški, žali, kartais skiautėti.

Salotose gausu antioksidantų, vitamino K, vitamino C, vitamino A, folio rūgšties.

## Panaudojimas
Sėjamoji salota nuo pat senųjų civilizacijų laikų auginama kaip daržovė ir vaistinis augalas.

Salotos lapai dedami į salotas, mišraines, garnyrą, užkandžius.


Image:Lactuca sativa 003.JPG|Žiedas
Image:Iceberg lettuce (IJssla krop).jpg|Gūžinė salota
Image:Lactuca sativa seeds 'Mathilde'.jpg|Sėklos
Cholenas

**Cholenas** () – kalnas Irane, Teherano provincijoje Tai antra pagal aukštį (4387 m) viršūnė Elburso regione.

Į kalną lipama pietiniu šlaitu, nuo *Zagoon* kaimo. Kopimas žiemą sunkus dėl sniego lavinų, todėl į šį kalną jau daug metų niekas neįkopė.

Choleną kartais vadina aukščiausia Nooro kalnų viršūne, bet jis yra 3 m žemesnis už Azad Kuhą.





## Nuorodos
Azad Kuhas

**Azad Kuhas** () – kalnas Irane, viena aukščiausių centrinio Elburso viršūnių (viršūnė 4355 m aukštyje virš jūros lygio).

Pavadinimas kilęs iš  'laisvas' +  'kalnas'. Spėjama, kad pavadinimas parinktas todėl, kad kalnas yra kūgio pavidalo ir nesijungia su nė viena aplinkine viršūne.

## Kopimas į Azad Kuhą
Kopiant į Azad Kuhą vasarą nereikia jokios alpinistinės įrangos. Į šį kalną kopiama dviem maršrutais. Vienas maršrutas, iš *Kalaak-e-Baalaa* kaimo, yra trumpesnis (trunka 1-2 dienas) ir lengvesnis, o trasa iš *Vaarange Rud* kaimo yra ilgesnė (trunka 2-3 dienas). Maršrutuose nėra trobelių, tad reikia neštis savo palapines.
Žiemą kopimas į Azad Kuhą yra sunkesnis, be to, yra sniego lavinų grėsmė.





## Nuorodos
* Palydovinė Azad Kuho nuotrauka (Wikimapia)
* Azad Kuho vieta Irane (Wikimapia. Azad Kuhas – nuotraukos centre, kur kryželis]
Alam Kuhas

**Alam Kuhas** (), *Alamas*, *Alamo kalnas* – šiaurės Irano kalnas Elburso kalnuose, tarp Kaspijos jūros ir Teherano, sudarantis Tacht-e Suleimano masyvo viršūnę (4850 m, santykinis aukštis – 1827 m). Ši viršūnė yra antra pagal aukštį Irane, už ją aukštesnė tik Demavendo viršūnė (5671 m).

800 m aukščio status granitinis šiaurinis šlaitas yra vienas sunkiausių ir įdomiausių alpinistų trasų Irane, kopimas ją prilyginamas geriausiems kopimo maršrutams Alpėse. Šis maršrutas traukia ir Europos grupes. Pirmoji tokia europiečių grupė buvo vokiečių Gorter’io ir Steinauer’io grupė 1936 m., kopusi į šiaurės vakarų keterą. Vėliau, XX a. 7 ir 8-tą dešimtmečius prancūzų ir lenkų komandos nutiesė kitus maršrutus šiauriniame šlaite.
Daug įtvirtintų nuolatinių virvių buvo pažeistos didelio žemės drebėjimo 2003 m. ir jo sukeltų akmenų griūčių. Keliems mėnesiams kalnas buvo uždarytas alpinistams, nes naujų akmenų griūčių pavojus buvo per didelis.

Kalne yra nuolatinė sniego danga ir ledynai. Pietiniai šlaitai yra sausi ir be augalijos, o šiauriniai slėniai, nukreipti į Kaspijos jūrą, yra drėgni ir padengti vešlia augalija.





## Nuorodos
* Palydovinė Alam Kuho nuotrauka (Wikimapia)
* Alam Kuho vieta Irane (Wikimapia. Viršūnės vieta nuotraukos centre, pažymėta kryželiu)
Čiandongnano miao ir dongų autonominė prefektūra

**Čiandongnano miao ir dong autonominė prefektūra** () – autonominė prefektūra Kinijos Guidžou provincijos pietryčiuose. Prefektūros administracinis centras – Kaili. Prefektūros plotas 30 339 km².

Pagal 2000 m. gyventojų surašymą Čiandongnane gyvena 3 844 697 žmonės, gyventojų tankumas sudaro 126,72 gyv./kv.km.

Etninė sudėtis pagal 2000 m. gyventojų surašymą:
Tekstūros filtravimas

Kompiuterinėje grafikoje **tekstūros filtravimas** – procesas, kurio metu yra nustatoma, tekstūra dengiamo paviršiaus kiekvieno taško (pikselio) spalva, naudojant artimiausių tekselių spalvas. Yra dvi pagrindinės tekstūros filtravimo kategorijos, didinimo filtravimas ir mažinimo filtravimas.

Tekstūrų filtravimas reikalingas todėl, nes ekrane atvaizduojamo paviršiaus dydis priklauso nuo to paviršiaus atstumo iki virtualios kameros. Dengiant paviršių tekstūra, tekstūros paveikslėlį reikia padidinti arba sumažinti, kad jis atitiktų paviršiaus dydį.
Tekstūros filtravimas yra supaprastintas sumažinto/padidinto paveikslėlio glodinimas, naudojamas, kai vaizdai turi būti generuojami didele sparta. Pavyzdžiui, jei virtuali kamera yra labai toli nuo dengiamo paviršiaus, visa tekstūra gali sutilpti į vieną paviršiaus tašką, tačiau mažinant tekstūrą įprastu metodu, reiktų nuskaityti visus tekstūros taškus, ir juos sukombinavus, gauti dengiamo paviršiaus taško spalvą. Realaus laiko užduotyse, tokia operacija yra neleistinai ilga.

## Metodai

### Artimiausio kaimyno interpoliacija
Šiame metode kiekvienam paviršiaus taškui parenkama to tekstūros taško (tekselio), kuris yra arčiausiai atitinkamo paviršiaus taško centro, spalva. Šis metodas yra greičiausias, tačiau gaunamas blogos kokybės vaizdas.

### Artimiausio kaimyno interpoliacija su tekstūrų dydžių žemėlapiu (mipmap)
Šiame metode naudojamas tekstūrų dydžių žemėlapis (kiekviena tekstūra yra pridedama įvairiais dydžiais). Paviršiaus taškų spalva parenkama naudojant artimiausio kaimyno interpoliaciją iš to tekstūros paveikslėlio, kurio dydis yra artimiausias dengiamam paviršiui. Šis metodas naudoja daugiau atminties, nes kiekviena tekstūra yra įrašyta keliais dydžiais, tačiau gaunami geresnės kokybės vaizdai.

### Bilinijinis filtravimas
Šiame metode nustatant paviršiaus taško spalvą, naudojamas keturių artimiausių tekstūros taškų vidurkis. Vidurkinant taškai padauginami iš svorinių koeficientų, nustatomų pagal jų nuotolį. Šis metodas dažniausiai naudojamas kartu su tekstūrų dydžių žemėlapiu (naudojant tą tekstūros paveikslėlį, kurio dydis yra artimiausias dengiamam paviršiui).

### Trilinijinis filtravimas
Šis filtravimo metodas ištaiso netolygumus atsirandančius bilinijiniame filtravime su tekstūrų žemėlapiu (kai ant į tolį besitęsiančio paviršiaus aiškiai matoma riba tarp paviršiaus dalių, kurioms buvo naudota skirtingo dydžio tekstūra). Trilinijiniame filtravime viskas vyksta taip pat kaip ir bilinijiniame, tačiau naudojamas ne tas tekstūros paveikslėlis, kurio dydis yra artimiausias, bet yra tiesiškai interpoliuojama iš dviejų gretimų artimiausių paveikslėlių.

### Anisotropinis filtravimas
Šiame filtravimo metode naudojama trapecija (kituose metoduose imamas kvadratas) ir tada pritaikomas trilinijinis filtravimas. Šis metodas veikia lėčiausiai, tačiau juo gaunami geriausi rezultatai.

## Šaltiniai
Phil Jagielka

**Phil Jagielka** (; g. 1982 m. rugpjūčio 17 d.) – buvęs Anglijos futbolininkas (gynėjas) ir Anglijos rinktinės žaidėjas.

Nors buvo centro gynėjas, galėjo žaisti centro saugu ir net vartininku.

Trejus metus iš eilės, nuo 2005 iki 2007 buvo renkamas Sheffield United metų žaidėju. Taip pat buvo 2008-09 sezono geriausias žaidėjas Everton klube, taip pat geriausias Anglijos futbolo čempionato (antroji pagal pajėgumą Anglijos futbolo lyga) 2005-06 sezono žaidėjas.

## Dalyvavimas čempionatuose

|}

## Šaltiniai
Kieran Gibbs

**Kieranas Gibsas** (; g. 1989 m. rugsėjo 26 d.) – Anglijos futbolininkas, žaidžiantis West Bromwich Albion klube, gynėjo pozicijoje.

2008 m. sausio 31 d. buvo išnuomotas Norwich City klubui.

2010 m. rugpjūčio 11 dieną debiutavo Anglijos rinktinėję mače prieš Vengriją, pertraukos metu pakeitęs Ashley Cole.

## Šaltiniai
Gary Cahill

**Garis Keihilas** (; g. 1985 m. gruodžio 19 d.) – Anglijos futbolininkas (gynėjas), žaidžiantis „Bournemouth“ klube.

2012 m. sausio 16 d. pasirašė 5,5 m. kontraktą su Chelsea klubu.

Žaidžia Anglijos rinktinėje, nors galėjo žaisti Airijos rinktinėje, nes jo seneliai buvo iš Airijos.

## Laimėjimai
;Chelsea FC
* Premier League: 2014-15 m, 2016-17 m.
* FA taurė: 2011–12 m., 2017-18 m.
* Anglijos lygos taurė: 2015 m.
* UEFA Čempionų lyga: 2011–12 m.
* UEFA Europos lyga: 2012-13 m., 2018-19 m.

## Dalyvavimas čempionatuose

|}

## Šaltiniai
Tachte Suleimano masyvas

**Tachte Suleimanas** () - kalnų masyvas, centrinio Elburso kalnų dalis. 

Masyve yra apie 160 viršūnių, kurios aukštesnės kaip 4000 m. Aukščiausia viršūnė - Alam Kuhas (4850 m). Masyvas yra maždaug stačiakampio (ilgis apie 40 km, plotis - 30 km) formos. 

Su Tachte Suleimano masyvu ribojasi:
* pietuose - *Taleqan* slėnis,
* rytuose - žalias Kelardašto slėnis,
* šiaurėje - Abas Abado (*Abbas Abad*) miškai ir apaugusios kalvos,
* vakaruose - Šahsavaro miškai ir *Se Hezar* slėnis.
Amari aerodromas

**Amari aerodromas** (*Emari aerodromas, Ämari aerodromas, Suurkyul aerodromas*) – karinis aerodromas Estijoje, apie 14 km į vakarus nuo Keila gyvenvietės, maždaug 40 km į vakarus nuo Talino.

## Istorija

Aerodromas buvo įkurtas 1945 m. Jame nuo 1984 m. buvo dislokuotas sovietų Tartu sunkiųjų bombonešių aviacijos divizijos 321-as jūrų aviacijos šturmo pulkas, ginkluotas 22 fronto bombonešiais Su-24. Divizijai 1987–1990 m. vadovavo D. Dudajevas. Pulkas iš Amari aerodromo 1993 m. gruodžio 1 d. išvestas į Rusiją.

1997 m. Amari aerodromas tapo pagrindine Estijos karinių oro pajėgų baze. 2006 m. NATO skyrė 30 mln. eurų Amari aerodromo infrastruktūros plėtrai. Aerodromo rekonstrukciją planuota baigti 2012 m. 2014 m. balandžio 30 d. Amari aeorodrome nusileido 4 Danijos karinių oro pajėgų naikintuvai F-16, kurie sustiprino NATO vykdomą Baltijos oro policijos misiją Baltijos valstybėse.

## Šaltiniai
Zootechninė apskaita

**Zootechninė apskaita** - gyvulininkystės gamybinių ir veislinių duomenų rinkimas ir sisteminimas. Fiksuojami duomenys apie gyvulininkystės produkcijos gamybą, gyvulių skaičių, pašarų naudojimą. Veislininkystės duomenys rašomi apskaitos kortelėse, gyvulių sėklinimo apskaitos knygose, prieauglio registracijos žurnaluose ir kt. dokumentuose. Pirminiai duomenys surašomi į gamybinę knygą, duomenys apie geriausius gyvulius iš jos perkeliami į valstybinė kilmės knygą. Zootechninę apskaitą daro žemės ūkio specialistai (zootechnikai).
Artūras Rimkevičius (1983)

**Artūras Rimkevičius** (1983 m. balandžio 14 d. – 2019 m. rugsėjo 23 d.) – buvęs Lietuvos futbolininkas, rungtyniavęs puolėjo arba atakuojančio saugo pozicijoje. Per savo karjerą žaidė Lietuvos, Latvijos, Graikijos ir Brunėjaus klubuose. Buvo kviečiamas į nacionalinę rinktinę.

## Karjera
2010 m. liepos 6 d. pasirašė dvejų metų sutartį su Graikijos Tripolės „Asteras“ klubu. 2011 m. sausio 31 d. iki sezono pabaigos buvo išnuomotas pirmojo diviziono PAO Ethnikós Peiraiás klubui.

Rezultatyviausias LFF A Lygos 2012 sezono žaidėjas, tuo pačiu pagerino visų laikų Lietuvos futbolo rekordą, įmušęs 35 įvarčius per sezoną.. Taip pat 2012 m sezone buvo išrinktas geriausiu Lietuvoje žaidžiančiu futbolininku. 2013 m. tarpsezonyje bandė įsitvirtinti užsienyje, tačiau to nepavykus padaryti pasirašė dvejų metų sutartį su Panevėžio „Ekrano“ klubu.

2013 m. birželio pabaigoje persikėlė į Brunėjų ir pasirašė pusmečio sutartį, su galimybe ją pratęsti dar metams, su Bandar Seri Begavano „DPMM“ klubu.

2014 m. žaisdamas už Kauno „Stumbrą“ tapo rezultatyviausiu LFF I lygos žaidėju, pirmenybėse pelnydamas 23 įvarčius.

## Mirtis
2019 m. rugsėjo mėn. pranešta apie mirtį.

## Laimėjimai

### Klubuose
;FBK Kaunas
A Lygos laimėtojas: 2007 m.

Lietuvos futbolo taurės laimėtojas: 2005 m.

;Metalurgs Liepāja
Latvijos futbolo taurės laimėtojas: 2006 m.

### Rinktinėje
* Baltijos taurės laimėtojas: 2010 m.

### Asmeniniai
* Geriausias A lygos mėnesio žaidėjas: 2012 m. rugsėjis
* Geriausias Lietuvoje žaidžiantis futbolininkas: 2012 m.
* Rezultatyviausias A lygos žaidėjas: 2012 m.
* Rezultatyviausias I lygos žaidėjas: 2014 m.

## Įvarčiai rinktinėje

## Išnašos

## Nuorodos
*
Karakalpakijos autonominė sritis

**Karakalpakijos autonominė sritis**, *Karakalpakijos AS* – autonominis administracinis vienetas, egzistavęs 1925–1932 m., kurio sostinė buvo Turtkulis. Plotas – 124 tūkst. km².

## Istorija
Karakalpakijos autonominė sritis buvo suformuota 1925 m. vasario 16 d. kaip karakalpakų autonominis teritorinis darinys, priklausęs Kirgizijos ATSR (Rusijos TFSR sudėtyje), nuo 1925 m. kovo – Kazachijos ATSR (irgi Rusijos TFSR sudėtyje). 1930 m. liepos 20 d. Karakalpakijos AS padaryta tiesiogiai pavaldžia Rusijos TFSR.

1932 m. kovo 20 d. Karakalpakijos autonominė sritis performuota į Karakalpakijos ATSR, kuri pradžioje priklausė Rusijos TFSR, vėliau, 1932 m. gruodžio 5 d., perkelta į Uzbekijos TSR.

## Demografija
1926 m. Karakalpakijos AS gyveno 304,5 tūkst. žmonių:
* karakalpakai – 38,1 %,
* kazachai – 28,2 %,
* uzbekai – 27,6 %,
* turkmėnai – 3,2 %,
* rusai – 1,6 %.